KOMISIJOS REGLAMENTAS (EB) Nr. 1051/2005
2005 m. liepos 5 d.
iš dalies keičiantis Reglamentą (EB) Nr. 1622/1999, nustatantį išsamias Tarybos reglamento (EB) Nr. 2201/96 dėl neperdirbtų džiovintų vynuogių ir neperdirbtų džiovintų figų saugojimo schemos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 9 straipsnio 8 dalį,
kadangi:
(1)
Reglamento (EB) Nr. 2201/96 9 straipsnyje nustatyta neperdirbtų džiovintų vynuogių ir neperdirbtų džiovintų figų saugojimo paskutinius du atitinkamų prekybos šiais produktais metų mėnesius tvarka. Šią tvarką sudaro priemonės saugojimo agentūroms patvirtinti ir saugojimo pagalbai bei finansinei kompensacijai joms išmokėti. Komisijos reglamentu (EB) Nr. 1622/1999 (2) buvo nustatytos sąlygos, kurias turi atitikti siekiančios būti patvirtintos saugojimo agentūros, visų pirma atsižvelgiant į priemones, taikomas užtikrinti tinkamą produktų saugojimą.
(2)
Reglamento (EB) Nr. 1622/1999 2 straipsnio 2 dalies 2 pastraipos 2 įtraukoje nustatytos pereinamojo laikotarpio priemonės iki 2003-2004 prekybos metų pabaigos neperdirbtoms džiovintoms figoms.
(3)
Klimato sąlygos 2004-2005 prekybos metais buvo nepalankios, dėl to vaisiai negalėjo tinkamai sunokti. Todėl kai kurių augintojų derliaus dalį sudarė mažesnio dydžio už nustatytą normą, bet kitas žmonių maisto kokybei taikomas sąlygas atitinkantys vaisiai. Norint išvengti minėtųjų kiekių skyrimo pertrintoms figoms gaminti ir dėl to patiriamo didelio ekonominio nuostolio, reikėtų pratęsti minėtąsias pereinamojo laikotarpio priemones ir numatyti papildomą minimalų vaisių kiekį 2004-2005 prekybos metams.
(4)
Reglamento (EB) Nr. 1622/1999 4 straipsnyje numatomas saugojimo agentūrų turimų produktų pardavimas konkurso tvarka. Neperdirbtos džiovintos figos parduodamos, nurodant jų konkrečią pramoninę paskirtį, kurią konkurso skelbime turi nurodyti kompetentinga institucija. Atsižvelgiant į dėl to atsiradusį nedidelį ekonominį interesą ir negavus jokio pasiūlymo konkursų metu, reikėtų kompetentingoms institucijoms suteikti galimybę išplėsti parduodamų produktų galimą panaudojimo paskirtį, leidžiant skirti produktus gyvūnų pašarui, kompostui ir biologiniam skilimui.
(5)
Reikėtų nustatyti šių naujų paskirčių fizinės ir dokumentų kontrolės priėmimo saugojimui ir išvežimo metu tvarką.
(6)
Reikėtų atitinkamai iš dalies pakeisti Reglamentą (EB) Nr. 1622/1999.
(7)
Šiame reglamente numatytos priemonės atitinka Perdirbtų vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1622/1999 keičiamas taip:
1)
2 straipsnio 2 dalis pakeičiama taip:
„2. Produktai saugojimo agentūroms pristatomi viena ant kitos sukrautose plastiko dėžėse. Tačiau laikinai neperdirbtas džiovintas vynuoges iki 2001-2002 prekybos metų pabaigos, o neperdirbtas džiovintas figas - iki 2004-2005 prekybos metų pabaigos galima pristatyti tam tikslui pritaikytose dėžėse.
Pristatyti produktai privalo atitikti:
-
neperdirbtos džiovintos vynuogės - Reglamento (EB) Nr. 1621/1999 priede nustatytus būtiniausius reikalavimus,
-
neperdirbtos džiovintos figos - Komisijos reglamento (EB) Nr. 1573/1999 (3) II priede nustatytus būtiniausius reikalavimus ir šį minimalų kiekį: iki 2004-2005 prekybos metų pabaigos - 180 vaisių viename kilograme ir vėlesniais prekybos metais - 150 vaisių viename kilograme.
2)
4 straipsnis iš dalies keičiamas taip:
a)
1 dalies a punktas pakeičiamas taip:
„a)
neperdirbtos džiovintos figos parduodamos, nurodant konkrečią pramoninę jų paskirtį, arba 3 dalyje nurodytą paskirtį, kuri turi būti nurodyta konkurso skelbime;“;
b)
pridedama ši 3 dalis:
„3. Pranešusios Komisijai apie motyvuotas priežastis, dėl kurių neperdirbtų džiovintų figų nebuvo galima panaudoti pagal paskirtis, numatytas 2 dalyje, valstybės narės gali leisti saugojimo agentūroms panaudoti jas:
a)
gyvulių pašarui;
b)
kompostavimo reikmėms ir biologiniam skilimui saugant aplinką, ypač vandens kokybę ir kraštovaizdį.“.
3)
10 straipsnis iš dalies keičiamas taip:
a)
1 dalis papildoma tokia pastraipa:
„Esant 4 straipsnio 3 dalyje numatytai panaudojimo paskirčiai, šios dalies b ir c punktuose nustatyti tikrinimai atliekami 100 % kiekvienos partijos produktų, parduodamų per prekybos metus. Atlikus minėtus tikrinimus ir dalyvaujant kompetentingiems valdžios atstovams, parduodami produktai valstybės narės nustatytomis sąlygomis yra denatūruojami.“;
b)
2 dalis pakeičiama šiuo tekstu:
„2. Jei nebesilaikoma kurios nors iš patvirtinimo sąlygų, kompetentinga institucija panaikina patvirtinimą; Saugojimo pagalba arba finansinė kompensacija už einamuosius prekybos metus neišmokama, o išmokėtos sumos grąžinamos, įskaitant palūkanas už laikotarpį nuo išmokėjimo iki grąžinimo.
Palūkanų norma lygi Europos centrinio banko savo operacijoms eurais taikomai normai, paskelbtai Europos Sąjungos oficialiojo leidinio C serijoje ir galiojančiai neteisėto išmokėjimo dieną, pridėjus tris procentinius punktus.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 5 d.